Lithophaga lithophaga
Testa Lithophagae lithophagae Animalia — Mollusca Classis : Bivalvia  Subclassis : Pteriomorphia  Ordo : Mytiloida  Familia : Mytilidae  Subfamilia : Lithophaginae  Genus : Lithophaga  Species : Lithophaga lithophaga  Linnaeus, 1758     Lithophaga lithophaga (binomen a Carolo Linnaeo anno 1758 statutum), Latinitate communi dactylus marinus, est molluscum bivalve familiae Mytilidarum quod paulo sub maris aequore habitat in rupibus ubi se cuniculo excavato celat. Prope litora rupestria maris Mediterranei reperitur. Cibum deliciosum hominibus praebet; venatores igitur ad dactylos extrahendos rupes explodebant. Venatio propter iniurias ita animalibus plantisque marinis factas in civitatibus Europaeis annis recentibus vetatur. Olim ad portum Ericis Liguriae conficiebatur iusculum dactylorum modo Portus Ericis (zuppa di datteri alla Lericina).